CELEX: 62014FN0043
Language: hu
Date: 2014-04-14 00:00:00
Title: F-43/14. sz. ügy: 2014. április 14 –én benyújtott kereset – ZZ kontra Bizottság

1.9.2014   
            
            
               HU
            
            
               Az Európai Unió Hivatalos Lapja
            
            
               C 292/61
            
         2014. április 14–én benyújtott kereset – ZZ kontra Bizottság
   (F-43/14. sz. ügy)
   2014/C 292/79
   Az eljárás nyelve: francia
   
      Felek
   
   
      Felperes: ZZ (képviselő: S. Orlandi ügyvéd)
   
      Alperes: Európai Bizottság
   
      A jogvita tárgya és leírása
   
   A felperes nyugdíjjogosultságának az uniós nyugdíjrendszerben történő, a tisztviselők személyzeti szabályzata VIII. mellékletének 11. és 12. cikkére vonatkozó új általános végrehajtási rendelkezések alapján végrehajtott jóváírásáról szóló határozat megsemmisítése, valamint a 2013. augusztus 19-i határozat megsemmisítése, amely lezárja a felperes által a caisse nationale d’assurance vieillesse des travailleurs salariés-nél (CNAVTS) [országos munkavállalói öregséginyugdíj-biztosítási pénztár] megszerzett nyugdíjjogosultságok átvitelével kapcsolatos eljárást.
   
      Kereseti kérelmek
   
   
               —
            
            
               A Közszolgálati Törvényszék állapítsa meg, hogy a személyzeti szabályzat VIII. melléklete 11. cikke (2) bekezdésére vonatkozó általános végrehajtási rendelkezések 9. cikke jogellenes, és ezért nem alkalmazható;
            
         
               —
            
            
               a Közszolgálati Törvényszék semmisítse meg a felperes által a szolgálatba lépését megelőzően megszerzett nyugdíjjogosultságok jóváírásáról szóló, 2013. szeptember 18-i határozatot, amely e nyugdíjjogosultságoknak az európai uniós intézményekbe történő átvitele körében a személyzeti szabályzat VIII. melléklete 11. cikke (2) bekezdésére vonatkozó, 2011. március 3-i általános végrehajtási rendelkezések alapján rendeli el a jóváírást;
            
         
               —
            
            
               a Közszolgálati Törvényszék semmisítse meg a felperes által a caisse nationale d’assurance vieillesse des travailleurs salariés-nél (CNAVTS) megszerzett nyugdíjjogosultságok átvitelével kapcsolatos eljárást befejező, 2013. augusztus 19-i határozatot;
            
         
               —
            
            
               a Közszolgálati Törvényszék a Bizottságot kötelezze a költségek viselésére.